**Iivo Hokkanen** (s. 3. toukokuuta 1985 Hämeenlinna) on suomalainen jääkiekkoilija, joka pelaa Ranskan Ligue Magnusin HC Chamonix-Morzinessa. Hän on pelipaikaltaan keskushyökkääjä. Hokkanen on aiemmin pelannut SM-liigassa yhteensä 127 runkosarjaottelua tehopistein 5+13=18 ja keräten 54 jäähyminuuttia sekä 19 playoff-ottelua tehopistein 1+2=3 ja keräten neljä jäähyminuuttia.

Ura
---

### Seuraura

#### Nousu SM-liigaan

Hokkanen on Mikkelin Jukureiden kasvatti. Hän teki joukkueessa Mestis-debyyttinsä jo 16-vuotiaana kaudella 2001–2002. Kaudella 2003–2004 Hokkanen pelasi Mestistä myös alle 20-vuotiaiden maajoukkueen mukana. Hän kävi hakemassa suurimman osan kaudestaan pelituntumaa Hämeenlinnan Pallokerhon A-nuorista. Kausi 2004–2005 oli Hokkaselle kuitenkin varsinainen tulokaskausi Mestiksessä ja se toi hänelle 36 runkosarja- ja yhdeksässä playoff-ottelussa tehot 2+6=8. Hokkanen pelasi kautensa lähinnä peruspelaajana nelosketjussa.

Kaudeksi 2005–2006 Hokkanen teki SM-liigasopimuksen HPK:n kanssa. Hän teki liigadebyyttinsä kauden kuudennella kierroksella 29. syyskuuta 2005 vieraissa Helsingin IFK:ta vastaan. Yhteensä Hokkasen tulokaskausi SM-liigassa toi 39 runkosarja- ja kahdessa playoff-ottelussa yhden syöttöpisteen. Hän pelasi kaikki liigaottelunsa hyvin pienessä roolissa lähinnä loukkaantuneiden paikkaajana, mutta voitti kauden päätteeksi Suomen-mestaruuden. Hokkanen pelasi kauden aikana miesten pelejä myös kahden ottelun verran lainalla sekä Järvenpään Haukoissa että TuTossa. Huhtikuussa 2006 hän teki vuoden mittaisen jatkosopimuksen HPK:n kanssa.

Kaudesta 2006–2007 Hokkanen pelasi valtaosan lainalla Mestis-joukkue KooKoon paidassa, jossa hän sai vaihtelevissa rooleissa tililleen 20 ottelussa 13 tehopistettä. Hokkanen pelasi kauden aikana myös yhden Mestis-ottelun lainalla Kirkkonummen Salamoissa. HPK:n SM-liigajoukkueessa hän pelasi edellisen kauden tapaan hyvin pienessä roolissa ja jäi 28 runkosarja- ja kuudessa playoff-ottelussa ilman tehopisteitä. Hokkanen voitti kauden päätteeksi SM-pronssia. Kausi 2007–2008 oli hänelle toistaiseksi ainoa kokonainen SM-liigassa ja se toi hänelle 58 runkosarjaottelussa tehot 5+12=17 sekä 11 playoff-ottelussa tehot 1+2=3. Hokkanen teki liigauransa avausmaalin kauden toisessa ottelussaan 13. syyskuuta 2007 Turun Palloseuraa vastaan. Siirtorajan kynnyksellä, tammi-helmikuun 2008 vaihteessa hän siirtyi loppukaudeksi Tapparaan vaihdossa Harri Ilvoseen. Hokkanen täytti loppukaudella paikkansa joukkueen nelosketjussa ja voitti kauden päätteeksi SM-pronssia.

#### Paluu Mestikseen

Hokkanen palasi kaudeksi 2008–2009 sarjatasoa alemmas kasvattajaseuraansa Jukureihin. Hän oli joukkueen kolmanneksi paras pistemies tehoilla 7+15=32. Kaudeksi 2009–2010 Hokkanen siirtyi KooKoohon. Hän pelasi alkukauden hieman nihkeästi, mutta sai pääsääntöisesti luottoa joukkueen ykkössentterinä. Hokkanen voitti kauden päätteeksi Mestis-pronssia. Huhtikuussa 2010 hän teki kaksivuotisen jatkosopimuksen KooKoon kanssa ja se sisälsi option SM-liigaan siirtymisestä keväällä 2011.

Kaudella 2010–2011 Hokkanen teki Mestiksen yhden kauden piste-ennätyksensä tehoilla 18+33=51, joilla hän sijoittui koko sarjan piste- ja syöttöpörssissä toiseksi edellään vain SaPKon Jan-Mikael Järvinen. Hokkanen valittiin kauden päätteeksi Mestiksen toiseen tähdistökentälliseen. Kaudella 2011–2012 hän oli KooKoon toiseksi paras pistemies Mikko Liukkosen jälkeen tehoilla 11+18=29. Hokkanen voitti kauden päätteeksi Mestis-pronssia. Hän kävi lokakuussa 2011 myös kahden ottelun verran lainalla SM-liigajoukkue Helsingin IFK:ssa, joka lainasi KooKoohon puolestaan Siim Liivikin.

Kaudeksi 2012–2013 Hokkanen palasi taas kasvattajaseuraansa Jukureihin. Hän kuitenkin loukkaantui noin puolessa välissä kautta pelattuaan 29 runkosarjaottelua. Hokkanen palasi kaukaloihin kesken pudotuspelien kahteen playoff-otteluun ja voitti Mestiksen-mestaruuden. Jukurit hävisi liigakarsinnat kuitenkin Tampereen Ilvekselle otteluvoitoin 4–1. Joulukuussa 2012 Hokkanen teki vuoden mittaisen jatkosopimuksen joukkueen kanssa. Kausi 2013–2014 päättyi Mestis-hopeaan. Kaudeksi 2014–2015 Hokkanen nimettiin Jukureiden varakapteeniksi. Hän jakoi kevään 2015 pudotuspeleissä kymmenellä syöttöpisteellään joukkueen sisäisen syöttöpörssin voiton Mika Kujanpään kanssa ja Hokkanen voitti kauden päätteeksi Mestiksen-mestaruuden.

#### Siirtyminen ulkomaille

Hokkanen siirtyi kaudeksi 2015–2016 vuoden mittaisella sopimuksella Saksan toiseksi korkeimmalle sarjatasolle DEL2-liigan EHC Freiburgiin. Hän kuitenkin jätti joukkueen lokakuussa 2015. Marraskuussa Jukka Suutari houkutteli Hokkasen loppukaudeksi Ranskan toiseksi korkeimmalle sarjatasolle FFHG Division 1:n Anglet Hormadi Éliteen, kun seurassa pelannut Iiro Vehmanen kertoi hänelle joukkueen tarvitsevan keskushyökkääjää. Hokkanen sijoittui sarjan kevään 2016 pudotuspelien maalipörssissä kuudella osumallaan toiseksi HC Caenin Andre Menardin jälkeen. Hän eteni Angletin kanssa finaaleihin, mutta mestaruuden vei kuitenkin Nice HCA otteluvoitoin 3–2. Kaudeksi 2016–2017 Hokkanen siirtyi vuoden mittaisella sopimuksella sarjatasoa ylemmäs HC Chamonix-Morzinen riveihin.

### Maajoukkueura

Hokkanen pelasi alle 20-vuotiaiden MM-kilpailuissa vuonna 2005. Yhteensä hän on pelannut 29 nuorten maaottelua.

Muuta
-----

Hokkanen on toisen polven liigapelaaja, sillä hänen isänsä Timo pelasi omalla urallaan kaksi SM-liigakautta HPK:ssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–2002 | Jukurit | Mestis | 1 | 0 | 0 | 0 | 0 | – | – | – | – | – |
| 2002–2003 | Jukurit | Mestis | 5 | 0 | 0 | 0 | 0 | – | – | – | – | – |
| 2003–2004 | Suomi U20 | Mestis | 4 | 0 | 0 | 0 | 0 | – | – | – | – | – |
|  | Jukurit | Mestis | 3 | 0 | 1 | 1 | 0 | – | – | – | – | – |
| 2004–2005 | Jukurit | Mestis | 36 | 2 | 6 | 8 | 8 | 9 | 0 | 0 | 0 | 2 |  |  |  |  |  |  | JMM | 6 | 1 | 1 | 2 | 0 |
| 2005–2006 | Haukat | Mestis | 2 | 2 | 0 | 2 | 0 | – | – | – | – | – |
|  | TuTo | Mestis | 2 | 1 | 0 | 1 | 4 | – | – | – | – | – |
|  | HPK | SM-liiga | 39 | 0 | 1 | 1 | 6 | 2 | 0 | 0 | 0 | 0 | Kanada-malja |
| 2006–2007 | Salamat | Mestis | 1 | 0 | 1 | 1 | 0 | – | – | – | – | – |
|  | KooKoo | Mestis | 20 | 3 | 10 | 13 | 20 | – | – | – | – | – |
|  | HPK | SM-liiga | 28 | 0 | 0 | 0 | 4 | 6 | 0 | 0 | 0 | 0 |
| 2007–2008 | HPK | SM-liiga | 47 | 3 | 9 | 12 | 40 | – | – | – | – | – |
|  | Tappara | SM-liiga | 11 | 2 | 3 | 5 | 2 | 11 | 1 | 2 | 3 | 4 |
| 2008–2009 | Jukurit | Mestis | 44 | 7 | 25 | 32 | 44 | – | – | – | – | – |
| 2009–2010 | KooKoo | Mestis | 44 | 12 | 27 | 39 | 67 | 10 | 1 | 4 | 5 | 2 |
| 2010–2011 | KooKoo | Mestis | 47 | 18 | 33 | 51 | 46 | 8 | 1 | 4 | 5 | 6 | Kakkostähdistö |
| 2011–2012 | KooKoo | Mestis | 36 | 11 | 18 | 29 | 38 | 6 | 1 | 2 | 3 | 4 |
|  | HIFK | SM-liiga | 2 | 0 | 0 | 0 | 2 | – | – | – | – | – |
| 2012–2013 | Hydraulic Oilers | Suomi-sarja | 1 | 0 | 1 | 1 | 0 | – | – | – | – | – |
|  | Jukurit | Mestis | 29 | 1 | 14 | 15 | 10 | 2 | 1 | 3 | 4 | 0 |
| 2013–2014 | Jukurit | Mestis | 56 | 10 | 16 | 26 | 26 | 17 | 2 | 2 | 4 | 28 |
| 2014–2015 | Jukurit | Mestis | 37 | 4 | 9 | 13 | 39 | 13 | 2 | 10 | 12 | 2 |
| 2015–2016 | EHC Freiburg | DEL2 | 11 | 0 | 7 | 7 | 14 | – | – | – | – | – |
|  | Anglet Hormadi | Ranska I | 11 | 5 | 7 | 12 | 12 | 11 | 6 | 3 | 9 | 8 |
| 4 kautta | yhteensä | SM-liiga | 127 | 5 | 13 | 18 | 54 | 19 | 1 | 2 | 3 | 4 |
| 14 kautta | yhteensä | Mestis | 367 | 71 | 160 | 231 | 302 | 65 | 8 | 25 | 33 | 44 |

Lähteet
-------

* Iivo Hokkanen The Internet Hockey Databasessa (englanniksi)
* Iivo Hokkanen *Elite Prospects*. Everysport Media Group AB.  (englanniksi)

### Viitteet

1. 1 2  Iltaläksyä Jukuri-faneille, opettele pelaajien lempinimet! *facebook.com*.  30.9.2013. Jukurit SarvisClub ry. Viitattu 8.9.2017.
2. 1 2 3 4 5 6  Iivo Hokkanen *Elite Prospects*. Everysport Media Group AB.  (englanniksi)
3. ↑  Mestis-toimitus: Mestikseen vaeltavat nuoret eivät heti tähtiä *Jatkoaika.com*.  30.12.2004. Jatkoaika r.y. Viitattu 26.1.2013.
4. ↑  HPK vahvisti peräpäätään  19.5.2005. Jatkoaika.com. Viitattu 26.1.2013.
5. ↑  Tilastot – Liiga  29.9.2005. Liiga. Viitattu 26.1.2013.
6. ↑  Liljaniemi, Matti: Nippu täynnä onnistujia *Jatkoaika.com*.  19.5.2006. Jatkoaika r.y. Viitattu 26.1.2013.
7. ↑  Antti Hilden ja Iivo Hokkanen lainaksi Haukkoihin *Jatkoaika.com*.  19.9.2005. Jatkoaika r.y. Viitattu 26.1.2013.
8. ↑  Jokelan polvesta sivuside poikki, Tuomanen paikkaamaan  7.10.2005. Jatkoaika.com. Viitattu 26.1.2013.
9. ↑  HPK:n ensi kauden joukkue lähes valmis *Jatkoaika.com*.  23.4.2006. Jatkoaika r.y. Viitattu 26.1.2013.
10. ↑  Mikkola, Miikka: KooKoo-pelaajissa paljon onnistujia *Jatkoaika.com*.  1.5.2007. Jatkoaika r.y. Viitattu 26.1.2013.
11. ↑  Iivo Hokkanen lainassa Kirkkonummella *Jatkoaika.com*.  15.9.2006. Jatkoaika r.y. Viitattu 26.1.2013.
12. ↑  Tilastot – Liiga  13.9.2007. Liiga. Viitattu 26.1.2013.
13. ↑  Hokkanen Tapparaan, Ilvonen HPK:hon *Jatkoaika.com*.  1.2.2008. Jatkoaika r.y. Viitattu 26.1.2013.
14. ↑  Niinisalo, Petri; Hoikkala, Mikael: Tasaisen tappava ryhmä – Tapparan pelaaja-arvostelut 2007–08 *Jatkoaika.com*.  25.4.2008. Jatkoaika r.y. Viitattu 26.1.2013.
15. ↑  Iivo Hokkanen Jukureihin *Jatkoaika.com*.  20.8.2008. Jatkoaika r.y. Viitattu 26.1.2013.
16. ↑  Iivo Hokkanen siirtyy Kouvolaan *Jatkoaika.com*.  29.4.2009. Jatkoaika r.y. Viitattu 26.1.2013.
17. ↑  Mikkola, Miikka: Tasaista tavaraa – KooKoon pelaajatodistukset 2009–2010 *Jatkoaika.com*.  4.5.2010. Jatkoaika r.y. Viitattu 26.1.2013.
18. ↑  KooKoolle jatkosopimuksia – Jani Keinänen uusin vahvistus *Jatkoaika.com*.  28.4.2010. Jatkoaika r.y. Viitattu 26.1.2013.
19. ↑  Mestiksen parhaat palkittu *Jatkoaika.com*.  7.4.2011. Jatkoaika r.y. Viitattu 26.1.2013.
20. ↑  HIFK ja KooKoo lainaavat toisiltaan *Jatkoaika.com*.  24.10.2011. Jatkoaika r.y. Viitattu 26.1.2013.
21. ↑  Jukureille viisi uutta pelaajasopimusta *Jatkoaika.com*.  14.5.2012. Jatkoaika r.y. Viitattu 26.1.2013.
22. ↑  Iivo Hokkanen Jukureihin  15.5.2012. Mestis.  Arkistoitu 5.6.2012. Viitattu 18.5.2012.
23. ↑  Iivo Hokkanen palaa Jukureiden vahvuuteen  3.12.2012. Mikkeli:  Länsi-Savo.  Arkistoitu 3.9.2014. Viitattu 30.9.2013.
24. ↑  Jukureille nippu jatkosopimuksia *Jatkoaika.com*.  3.12.2012. Jatkoaika r.y. Viitattu 26.1.2013.
25. ↑  Akkasesta Jukurien kapteeni *Jatkoaika.com*.  31.8.2014. Jatkoaika r.y. Viitattu 2.9.2014.
26. ↑  Hokkasen ura jatkuu Freiburgissa *Jatkoaika.com*.  25.8.2015. Jatkoaika r.y. Viitattu 12.12.2015.
27. ↑  EHC Freiburg verpflichtet Torhüter Jonathan Boutin  23.10.2015. EHC Freiburg e.V.. Viitattu 12.12.2015. (saksaksi)
28. ↑  Toijanaho, Elina: Vehmasen muistelmat: NHL-konkarin hämmentäminen *Jatkoaika.com*.  3.12.2015. Jatkoaika r.y. Viitattu 12.12.2015.
29. ↑  Clôture du recrutement !  17.8.2016. Chamonix-Morzine Hockey Club.  Arkistoitu 18.8.2016. Viitattu 17.8.2016. (ranskaksi)
30. ↑  Pelaajat - H *Tappara.fi*. Tamhockey Oy. Viitattu 30.9.2013.